Ja pēc pozitīvas atbildes un kredīta saņemšanas kontā tomēr ir radusies situācija, ka nauda vairs nav nepieciešama, vari izmantot standarta 14 dienu atteikuma tiesības, aizdevējam nesniedzot nekādus papildu skaidrojumus.
Atteikuma tiesības attiecas kā uz ilgtermiņa patēriņa kredītiem, tā arī īstermiņa ātrajiem kredītiem. Tiesa, ja aizdevums ir izmantots, pieņemsim, 10 dienas, tad par tām tiks aprēķināti procenti. Vairāk informācijas par atteikuma tiesībām Patērētāju tiesību aizsardzības centra mājaslapā.